Group D Admit Card: परीक्षा के एडमिट कार्ड ऐसे करें डाउनलोड  
2, 3 और 4 अक्टूबर की परीक्षा के एडमिट कार्ड जारी हो गए हैं.
उम्मीदवार एडमिट कार्ड आरआरबी की वेबसाइट्स पर जाकर डाउनलोड कर सकते हैं.
रेलवे 5 अक्टूबर को बचे हुए उम्मीदवारों की परीक्षा की जानकारी जारी करेगा.
रेलवे रिक्रूटमेंट बोर्ड ने ग्रुप डी (Railway Group D) के पदों पर होने वाली 2, 3 और 4 अक्टूबर की परीक्षा के लिए एडमिट कार्ड जारी कर दिया है. जिन उम्मीदवारों की परीक्षा 2, 3 और 4 अक्टूबर को है, वे अपना एडमिट कार्ड (RRB Admit Card) आरआरबी की ऑफिशियल वेबसाइट्स पर जाकर डाउनलोड कर सकते हैं. ग्रुप डी की परीक्षा (RRB Exam) 17 सितंबर से शुरू हुई थी. भर्ती परीक्षा दिसंबर तक चलने वाली है. रेलवे 5 अक्टूबर को बचे हुए उम्मीदवारों की परीक्षा तिथि, केंद्र और शिफ्ट डिटेल जारी कर देगा. हालांकि कई उम्मीदवार ऐसे भी हैं, जो 16 अक्टूबर के बाद की परीक्षा का शेड्यूल चेक कर पा रहे हैं. कई उम्मीदवारों ने सोशल मीडिया पर इसके संबंध में जानकारी शेयर की है.